શ્રી ખેડૂત સહકારી ખાંડ ઉદ્યોગ મંડળી (બારડોલી સુગર ફેક્ટરી)ની પીલાણ સિઝન 2018-19નો 24 ઓક્ટોબરથી પ્રારંભ થયો હતો. સૌપ્રથમ સુગર ફેક્ટરીના ઉપપ્રમુખ ભાવેશ પટેલના યજમાન પદે પુજા કર્યા બાદ પીલાણ કાર્ય શરૂ કરવામાં આવ્યું હતું. આ પ્રસંગે શેરડી ભરીને આવેલ ટ્રક, બળદગાડા તેમજ વજન કાંટા તેમજ અન્ય મશીનરીનું કંકુ તિલકના ચાંદલા કરી પુજા વિધિ કરવામાં આવી હતી. ત્યારબાદ અનિલ પટેલ, હેમંત પટેલ, મહેન્દ્ર પટેલ, પરિમલ પટેલ, નટવર પટેલ સહિતના બોર્ડ ઓફ ડાયરેક્ટર્સના તમામ સભ્યો અને એમ.ડી. પંકજ પટેલે મશીનમાં શેરડી નાંખી પીલાણ કાર્યનો પ્રારંભ કરાવ્યો હતો. બારડોલી સુગર ફેક્ટરી દ્વારા આગામી સિઝનમાં 17.50 લાખ ટન શેરડી પીલાણ કરવાનું લક્ષ્યાંક સેવવામાં આવ્યો છે.